JohanHeinsen/ENO huggingface dataset:
Den Nord-Cimbriske Tilskuer, 1842-07-20
Den 6te De om Aftenen blev paa Nørre-Vosborg, Mark fundet Liget af en Mand, som ganske blodig og med overskaaren Hals laa udstrakt paa Jorden. Ved Siden af Ligets høire Haand laa en Kniv, saa der er Sandsynlighed for, at han har dræbt sig selv. Den Myrdede var en Huusmand fra Vemb.
Den Nord-Cimbriske Tilskuer, 1842-07-20
Falliter, Kjøbmand Grandjean i Kallundborg; Kjøbmand Jens Ferslev i Aalborg. Thisted. Klokken mellem 5 og 6 ankom Hs. Majestæt til Thisted Amts Grændse, og modtoges der af Amtmanden, Amtsforvalteren, Herredsfogden og flere Embedsmænd og Jndvaanere fra Omegnen, Allerhøistsamme kjørte derpaa med Suite til den kongelige Hovedgaard Aagaard, hvor det behagede Ham at tage Gaardens Bygninger og Jndretninger i allerhøieste Øiesyn, og at stæde de der værende Embedsmænd til Cour. Paa Veien fra Aagaard til Thisted var opført tvende Æres porte, den Eene ved Thorup og den anden ved Bjergetsmølle. Paa førstnævnte Sted blev en simpel, men hjertelig Sang affungen af de tilstedeværende Landmænd og Landsbyepiger, hvorfor det behagede H. M. at takke i de naadigste Udtrykke. Først Kl. 12 1/2 om Natten ankom H. Majestæt til Thisted; ved Jndkjørselen var oprettet en smagfuld Æresport, hvorpaa stod følgende Linier: Hæld, Dig Kong Christian, vor høie Gjæst, Dit Komme er den sande Folkefest!" under Kanonernes Torden, og Folkets Jubelraab kjør H. Majestæt gjennem de illuminerede Gader og behagede at afstige hos Conferentsraad Amtmand, Faye, hvor han modtoges af Byens Communalbestyrelse, og Byens øvrige Embedsmænd, Honoratiores og Borgere, som strax derpaa bleve stædede til Cour. Det nye Havneanlæg var denne Aften smukt oplyst med Begfakler, og saaes paa de illuminerede Bygninger flere smagfulde Transparenter, hvoriblandt det paa Raadstuen, hvor der under Afbildning af Gudinden Fama læstes følgende Jnscription: "Ei Rygtet blot, men Dine vise Meed, Fremkaldte først vort Haab, men nu vor Kjerlighed!
Den Nord-Cimbriske Tilskuer, 1842-07-20
Udnævnelser og Entledigelse. Under 4de d. M. har Hs. Majestæt i Naade entlediget Sognepræst for Aulum og Hodsager Menigheder i Ribe Stift, O. C. V. Wedel fra bemeldte hans Embede. - Under 5te d. M. har Hs. Majestæt allernaadigst beskikket Candidat i Theologien W. C. Lakjær til personel Capellan paa eget An= og Tilsvar hos Sognepræsten for Spentrup og Gassum Menigheder i Aarhuus Stift S. S. Blicher.
Den Nord-Cimbriske Tilskuer, 1842-07-20
Ledige Embeder. Under det Danske Cancellie: Pedersborg og Kindertofte Sognekald i Sjælland, gl. Ang. 200 Rdlr.
Den Nord-Cimbriske Tilskuer, 1842-07-20
og Gemmeløv og Hemmeshøi Sognekald i Sjælland, gl. Ang. 387 Rdlr. (opslaaet vacant den 8de Juli). Ogsaa iaar blive, som sædvanligt, de 400,000 Rbd. af Landskatten eftergivne. (Berg. Td.)
Den Nord-Cimbriske Tilskuer, 1842-07-20
Agger Kanals Skibsliste. Jndk. Den 4de Juli Lena, A. Simonsen af c. f. Mandal til Lemva, Lykkens Prove, R. Jacobsen af Christiansand fra Mandal til dito, Karine, S. Knudsen af og fra Mandal til Struer. Johanne Marie. J. O. En af og fra dito til Nykjøbing, Hjort n. A. Bentsen af og fra dito til dito, Forsøget, T Tonnesen af Christiansand fra Mandal til Lemvin, den Flyvende Engel, J Rosenvold af og fra Mandal til Struer, alle med Trælast, Udg. Den 12te, Haabet, S. P. Hansen af Aalb. f. Thisted t. London, 2de Brødre, T. Sonichsen af Fanøe f. Nykjøbing til dito, Frau Gica, H. Beechwoldt af Blankenese fra dito til dito, Freden, N. J. Nissen af Fanøe fra Thisted til dito, Henriette Kirstine, N. P. Madsen, af og fra Skive til Hull, Minerva, J. H. Jessen af Fanøe fra Thisted til dito, (alle med Havre), Haabet, L. L. Alstrup af og fra Logstoer til Altona, med Skind og Smør, Forsøger, A Homme af og til Mandal fra Lemvig med Kornvare. For Udgaaende ligge i Kanalen den 14de, M. Petersen af Thisted, til Altona, og P. J. Petersen af Thisted til England, den 17de, Haabet M. Pedersen fra Fanøe til Altona med Uld, Skind, Bygtroe og endeel forliiste spanske Søefolk, Ane Louise. P. J. Pedersen fra Skive til Hattepool, ballastet, Johanne Chatrine, S. L. Svendsen, fra Skive til Hull med Havre, Christiane Dorthea, C. O. Damsgaard fra Skive og Lemvig med Uld, Smør, Skind, Huder, til Altona.
Den Nord-Cimbriske Tilskuer, 1842-07-20
AVERTISSEMENTS. Formedelst svagelig Helbred agter jeg underhaanden at sælge mit iboende Sted paa Refs byemark i Hurp Sogn af Hartkorn 1 Tønde 2 Alb. med et Areal af 34 Tdr. Bygsædeland. alt vel opdyrket og i god Drift; de sidste Aaringer meget forbedret ved Mergling og Kløver, tillige indhægnet med Grøfter paa begge Sider, som fortsættes. Stedets Udsæd er 2 a 3 Tdr. Rug, 5 a 6 Tdr. Byg, 6 Tdr. Havre og 2 Tdr. Ærter eller Vikker, foruden 5 a 6 Tdr. Kartofler. Paa Eiendommen kan fedes og græsses 2 Heste, 4 Køer, 20 a 21 Faar, og Bygningerne, der ligge fordeelagtigt, ere gode og vel vedligeholdte, og indrettet til en honet Bonde familie. Stedet kan strat erholdes til Kjøbs med Afgrøde, eller ogsaa til næstkommende 1ste April. - Af Kjøbesummen kan en Deel blive indestaaende i Eiendommen, og Conditionerne ville forøvrigt blive saa favorable som muligt for Kjøberen, der bedes henvende sig til undertegnede Eier. Refs den 15de Juli 1812. Anders Chr. Sveigaard.
Den Nord-Cimbriske Tilskuer, 1842-07-22
Ao 1842. Thisted, Kongelig allernaadigst privilegerede Avertissementstidende, Amtsavis. og eller Den nordcimbriske Tilskuer. Forsendes med Brevposten overalt i Danmark og Hertugdømmerne. Fredagen den 22de Juli. Redigeres, trykkes og udgives i Thisted af Joh. S. Lund.
Den Nord-Cimbriske Tilskuer, 1842-07-22
Blandinger. En høist sørgelig og uventet Tildragelse har truffen det franske Kongehuus: Da Hertugen af Orleans den 13de Juli kjørte til Revilly, steilede pludselig Hestene, og da Hertugen stak Hovedet ud af Vognen, slog Vogndøren op, saa at han styrtede ud af Vognen og fik et svært Saar i Forhovedet. Han blev bevidstløs baaren ind i et ved Veien liggende Værtshuus. Da Kongen og Dronningen en halv Time efter kom med en Læge, havde Prindsen endnu ikke faaet sin Bevidsthed tilbage, og desværre melde nu Pariser-Efterretninger over Havre af 14de Juli at Hertugener død af sit Fald. Han døde omgivet af den kongel. Familie og Geistligheden, i sin Moders Arme, efter at have levet nogle faa Timer efter Faldet. Han oplevede kun en Alder af 3 Aar 10 Maaneder. J Følge et Circulaire til Præfecterne, findes paa Grund af denne sørgelige Tildragelse ingen Festlighed Sted i Anledning af Juli-Dagene, og alle Theatre ere lukkede. Paa Pariser-Børs havde Prindsens Uheld nogen Jndflydelse, og Statspapirerne steeg og faldt. En vis Doctor Turnbull i Engeland har gjort en vigtig Opfindelse, han skal nemlig ved Hielp af Berliner Blaasyre have gjengivet Børn og Voxne, der havde været blinde næsten lige fra Fødselen af, deres Syn, i det Mindste tildeels.
Den Nord-Cimbriske Tilskuer, 1842-07-22
Efter den for nylig foretagne Optælling udgjør Frankerigs Befolkning 33,540,910 Sjæle. Den franske General Changarnier har den 1ste Juli paa Over-Schelliffs høire Flodbred, 50 Lieus fra Algier vundet en glimrende Seier over Kalisen Sidi-Cimbarrat. De Franske gjorde 3000 Fangne, og erobrede henved 20000 Stykker Qvæg, blandt hvilke vare 1500 Kammeler. Denne Seier er af Vigtighed. Om de blodige Excesser, som fandt Sted i Mantua erfarer man nu følgende: En Christen kom i et Caffehuus til at træde paa Foden af en Jøde, der antog det for at være skeet med Villie, og gav den Anden et Øresigen, herover kom det til en heftig Ordvexel, hvori flere Mennesker blandede sig, og som endte med at man smed Jøderne ud af Caffehuset. Men da det blev bekjendt i Staden, rottede Folkemassen sig sammen, og gjorde Mine til at ville overfalde Jødeboligerne. Militairet blev da reqvireret for at afskrække Tumultanterne, og der blev ogsaa skudt i Luften, men da Pøbelen gik saavidt, at den reev Brostenene op- og begyndte at kaste paa Soldaterne, hvoraf nogle bleve saarede, blev man tvungen til at skyde med skarpt, hvorved 8 Personer bleve farlig, og andre letsaarede. Man er kommen efter, at Districtsretten i Murt Canton Aargau i Schweiz havde benyttet sig af en formelig Pinebænk: en Brix, hvorpaa Delinqventen blev spændt ved tilskruede Ringe. Sagen er nu kommen for Regjeringens Øre, der vil anstille en stræng Undersøgelse desangaaende.
Den Nord-Cimbriske Tilskuer, 1842-07-22
En svensk Læge i Stockholm ved Navn A Hvasser skal det være lykkedes, grundigt at helbrefor Epillepsie. Lægemidlet er endnu Opfinderens Hemmelighed, der har opgivet det til Hr. Hvasser, imod hans Æresord ikke at aabenbare det for Nogen. Hvasser opfordrer nu sine Colleger og Velyndere til at afkjøbe Opfinderen hans Hemmelighed, for at den kan blive offentliggjort til Fordeel for Menneskeheden.
Den Nord-Cimbriske Tilskuer, 1842-07-22
J Natten til 10de De, da Alt laa i den dybeste Søvn, udbrød en, rimeligviis paasat Jldløs i Leuchtenberg, der, formedelst Storm og aldeles Vandmangel, greb saa voldsomt om sig, at hele Flækken, med Undtagelse af en halv Snees Huse, i kort Tid lagdes i Aske. Jndvaanerne reddede saagodt som aldeles Jntet, uden Livet, og selv dette tilsatte flere af dem, og Mange bleve slemt forbrændte. Jammeren og Elændigheden er ubeskrivelig.
Den Nord-Cimbriske Tilskuer, 1842-07-22
Buenos=Ayres, Hovedstaden i den argentinske Republik, har den 11te April været Skuepladsen for et afskyeligt Blodbad Foederalisterne, Gen. Rosas's Tilhængere, styrtede sig næmlig paa denne Dag pludseligt over deres politiske Modstandere, Unitarierne, og nedsablede et stort Antal af disse, saavel paa Gaderne som i Husene. Mange Unitarier bleve af deres grusomme Landsmænd, slæbte, bundne til Hestene, bort fra Byen og myrdede. Paa Kjødtorvet saae man den 13de om Morgenen to Menneskehoveder ophængte ved blaa Baand, der vare trukne gjennem Næseborerne. Personlig Hævn synes ogsaa at have været med i Spillet ved disse Grusomheder, som Øvrigheden iøvrigt slet ingen Mine gjorde til at afværge.
Den Nord-Cimbriske Tilskuer, 1842-07-22
En frygtelig Jldebrand opstod Natten mellem den 26de og 27de Juni efter Kl. 11, og lagde en stor Deel af Kredsstaden Resow, navnligen den, som beboes af Haandværkere og andre Jndustridrivende, i Aske. En heftig Vind, som flere Gange under Branden forandrede Retning, udbredte pludseligt Flammen i Egne, som man troede aldeles ude af Fare. J flere Dage var der ikke faldet Regn, og Tagene vare saa tørre, at enhver Guist paa dem blev en fortærende Flamme. Endnu ere det frygtelige Brandsteds Omfang og Skadens Størrelse ikke officielt bekjendtgjorte, men 150 Huse med Tilbygninger ligge sikkert i Aske, og deriblandt de 2 jødiske Synagoger, og Skaden maa beløbe sig til 300,000 Fl.; henved 3000 Mennesker ere uden Huusly, uden Næring, uden Midler til fremtidigt Ophold og imødesee med Fortvivlelse den næste Dag, dersom ikke deres Medmenneskers Ædelmodighed beskytte dem mod Hungersdøden.
Den Nord-Cimbriske Tilskuer, 1842-07-22
Den 1ste Juli, om Aftenen, var der Jldløs i det kgl. Pallads i Brussel; men lykkeligviis blev man Herre over Branden, endskjøndt den virkelig truede med at lægge hele Slottet i Aske. Der antages, at Jlden har været paasat.
Den Nord-Cimbriske Tilskuer, 1842-07-22
Andenlandsk. Under 12te de er udkommen følgende Cancelli Placat: Jfølge Hs. Maj. Kongens allerhøieste Villie skulle de Jndvaanere i Hertugdommene Slesvig og Holsteen, som begive sig til Kongeriget Danmark, i Henseende til Forskrifterne angaaende Reisepasse, i Et og Alt behandles efter de sammesteds for Jndlændinge, gieldende Regler, ligesom de samme Grundsætninger skulle følges med Hensyn til Jndvaanerne i Kongeriget ved disses Reiser til Hertugdommene. J Overeensstemmelse hermed er det allernaadigst blevet bestemt, at de Jndvaanere i Hertugdømmene, som tillands begive sig til Jylland, ikke enten hertil eller til videre Reiser i denne Provinds behøve noget Reisepas, og at ligesaalidet de Jndvaanere i Kongeriget, som af Landsiden begive sig til Hertugdømmene, skulle være pligtige, til paa deres Reiser til og i samme at forsyne sig med et saadant, saafremt de paa anden Maade, i Medfør af de i hver Statsdeel i saa Henseende bestaaende Forskrifter, tilstrækkelig kunne legitimere sig med Hensyn til deres Egenskab som Jndlændinge og (B. T.) deres lovlige Næringsvei.
Den Nord-Cimbriske Tilskuer, 1842-07-22
Af "Berl. Tid." erfares at Fædrelandet har igjen tabt en kundskabsrig og meget virksom Embedsmand ved Etatsraad Unsgaards Dødsfald. J Løverdags Aftes døde han efter et kort Sygeleie i sin kraftfuldeste Alder (38 Aar. Han var Chef under Statsgjeldsdirectionen for Contoiret for udenlandske Betalinger. Hans Personlighed gjorde ham elsket af Alle, der kjendte ham, af Alle, der kom i Forhold til ham ved hans Embedstilling. For ogsaa at give vor Skjærv til hvad man kan vente sig af Stænderne, - hedder det i en Corresp. Artikel i O. Th. Av. - ville vi gjøre opmærksomme paa, at Nationen i den forestaaende roeskildske Forsamling vil faae Leilighed til at see to af Danmarks upaatvivlelig meest udmærkede Mænd maale sig med hinanden; thi at Ussing og Lehmann skulde forene sig med hinanden, dertil er iblandt Andet deres hele Grund=Tænkemaade for afvigende. Lehmann besidder i en ualmindelig Grad alle en FolketribunsEgenskaber, indsmigrende genial, begeistret veltalende, smukt Udvortes, der er saa vigtigt for en Taler; i disse Egenskaber kan Ussing ikke maale sig med ham, hans Veltalenhed er mere grundig end henrivende, og begeistret bliver han egentlig aldrig; hans Organ er heller ikke smukt, noget tydeligt og haardt; derimod er der to Egenskaber, hvori Ussing upaatvivlelig staaer over Lehmann, det er i Kundskaber og Klogskab. Vi ville hermed ingenlunde sige, at Lehmann mangler Kundskaber, det gjør han tilvisse ikke, tvertimod ansee vi ham for en hæderlig Videnskabsmand; men vi troe ikke at træde Manden for nær, naar vi sige, at han aldrig har besiddet den Jernflid, der er saa characteristisk for Ussing, og hvad Klogskaben angaaer, da ligger det vel i Sagens Natur, at en Mand med Ussings sjeldne practiske Blik maa staae over en Mand, der mere lever i Jdeernes Verden, og der ved sit lig lige Temperament meere er udsat for at forløbe sig. (Loll. Falst. St. Td.)
Den Nord-Cimbriske Tilskuer, 1842-07-22
Efter Forlydende skal Hr. Jnstructeur Nielsen attraae at erholde afdøde Dr. Ryges Embede ved det kongl. Theater som Scene-Jnstructeur. Da det er en bekjendt Sag, at dette Embede kræver en Mands hele Tid, og da Hr. Nielsen udentvivl vil faae en stor Deel af Ryges Repertoire, hvilket neppe vil kunne levne ham den nødvendige Tid til forsvarligen at varetage en Scene-Jnstracteurs Bestilling, saa vilde det vistnok være langt ønskeligere, om dette Embede blev tildeelt den nu paa Grund af Reductionen afgaaede rigtignok kun lidet heldige Skuespiller, men – udmærkede Forfatter og Theaterkjender Thomas Overskou. Sagen om almindelig Værnepligt skal have været for i Statsraadet den 27de f. M. Den i saa Henseende nedsatte Commissions Forslag skal ikke være antaget, men derimod besluttet, at denne Sag skal behandles af den almindelige collegiale Vei.
Den Nord-Cimbriske Tilskuer, 1842-07-22
Sagen angaaende Kirke- og Underviisnings-Væsenets hensigtsmæssigere Organisation har ligeledes været for i Statsraadet, og ogsaa den er stillet i Bero. Som bekjendt gik Commissionens Forslag ud paa, at Universitets=Directionen skulde forenes med Cancelliet, (L. J. St. T.) og dette deles i 10 Sectioner.
Den Nord-Cimbriske Tilskuer, 1842-07-22
Under 9de Juli d. A. har Hs. Maj. Kongen allern. tilladt efternævnte Embedsmænd at anlægge og bære de dem af Hs. Maj. de Franskes Konge tildeelte Ordensdecorationer, nemlig: Conferentsr. Dankwart, Direct. for det Kgl. Depm. for de udenlandske Sager, Stor-Officeer Korset af Æreslegionen; Amh. Reedtz, Secret, i det Kgl. Depm. for de udi. Sager, Geh.Etatsr. Adler, Statsseer, for Naadessager, og Etatsraad Garlieb, Deputeret i det Kgl. Generaltoldkammer og Commercecollegium, Commandeurkorset af Æreslegionen; Kammerjunker Krag, Secretair i det kongelige Departement for de udenlandske Sager, Officeer korset af Æreslegionen; Kammerjunker Ahlefeldt, At tache ved det kongl. danske Gesandtskab i Paris, og kongl. dansk Generalconsul i Paris, Detong, Ridder(S. T.) korset af Æreslegionen.
Den Nord-Cimbriske Tilskuer, 1842-07-22
Communalbestyrelsen i en Kjøbstad havde hos Cancelliet andraget paa, at der maatte tillades Borggerre, præsentanterne at antage og af Kæmnerkassen lønne en Secretair til at fore Protocollen over deres Forhandlinger og den fornødne Correspondence; men Cancelliet har i denne Anledning svaret: at det for Følgernes Skyld og som stridende i Aanden mod Forordningen af 21de October 1837, ei kan bifaldes, at Kæmmerkassen bebyrdes med en slig Udgift.
Den Nord-Cimbriske Tilskuer, 1842-07-22
J Fredags Eftermiddags foretoges et Vædderidt af tvende Fremidde, hørende til the high lise. Distancen var fra Lyngby til Østeralle og Væddemaalet, gjældte efter Sigende 500 Rbd. En stor Mængde Mennesker vare Vidner til dette her sjeldne Skuespil; men der kan ikke angives i hvilken Tid Løbet blev fuldendt. Efter Forlydende skal et lignende Vædderidt finde Sted om nogle Dage; men man skal have valgt en længere Distance, næmlig fra Kjøbenhavn til Hel(Dagen.) singøer. Den kjøbenhavnske Omnibus Løven" er i disse Dage bleven solgt for 950 Rbd. til en Entrepreneur fra Christiania, som der agter at sætte denne Art af billige Befordringsmidler i Gang. Da den paa Lover dag (den 23de De) bliver transporteret over med Dampskibet til Malm, tilbyder der sig Leilighed til, med denne Omnibus at foretage en ualmindelig beqvem Landreise igjennem Sverrig til Christiania, Götheborg, Strømstad, Frederikshald a., i hvilken Henseende Entrepreneuren i Adresseavisen har bekjendtgjort Afgangs- og Ankomsttiderne til de forskjellige Stationer. Naar der imidlertid tilføies, at den nævnte Omnibus beqvemt rummer 20 Personer med deres Bagage, torde dette være vel høit regnet. Man savner Angivelse om Prisen for Passagererne til de forskjellige Stationer.
Den Nord-Cimbriske Tilskuer, 1842-07-22
Ny Jyllandspost fortæller, at en Gaardmand i Salling, Jacob Pedersen Tøndring, er i disse Dage indsat i Skive Arrest, som Meeneder. Forbrydelsen, der blev begaaet den 23de Mai d. A., da han beedigede at han ikke voldeligen havde overfalden Huusmand Niels Christian Jessen af Tøndring, den 29de Mai 1840, er ham overføre med ikke færre en 10 Vidner. Det er sjældent, et slige Forbrydelser (der maaskee oftere, end Man troer, udøves) blive opdagede. Efter Forlydende skal Kjøbm. og Borgerrepræsentant Hald i Skive have taget. virksom Deel i den her omtalte Forbrydelses Opdagelse.
Den Nord-Cimbriske Tilskuer, 1842-07-22
Diget ved Tønningen har de sidste Dage af Juli lidt ubetydelig Skade ved de stærke Storme og det derved foraarsagede ualmindelige Høivande. Under Uveiret den første d. M. bemærkede Man i Pløen en Skypompe, der i det Eutinske beskadigede flere Tage, og i flere Skove rev store Træer op med Rod og flekkede dem.
Den Nord-Cimbriske Tilskuer, 1842-07-22
Lynilden er den 1ste d. M. slaaet ned i en Gaard i Nærheden af Tønningen og har lagt den ganske i Aske. S. D. slog den i ned Domkirken i Husum; men anrettede kun lidt Skade paa Tagværket. (Da.) En meget sørgelig Begivenhed er passeret paa Samsøe. Paa et Skovbal, som blev afholdt i en af de varme Dage, blev der dandset saa voldsomt, at en Datter af en agtværdig Embedsmand paa Øen, i en Wienervalts faldt om midt i Dandsen og døde paa Stedet. Den nærmeste Aarsag hertil tilskriver Man en naturlig Brug af det smukke Kjøns Pinebænk, (Snørlivet). Maatte dette sørgelige Exempel tjene til Advarsel for de Damer, som troe at forskjønne dem ved en overdreven Brug af denne skadelige Indretning. (Aalb. Av.)¬
Den Nord-Cimbriske Tilskuer, 1842-07-22
J de offentlige Blade har tidligere været omtalt, at der med Hensyn til de bestaaende Tractater skulde have fundet Vanskeligheder Sted ved Fregatten Thetis's Gjennemfart gjennem Dardanellerne. Af de til Kbh. indløbne Efterretninger erfares nu, at Hs. Høihed Storherren skal have erklæret, at der vel ikke kunde afviges fra de gjældende Regler; men at han, for at give Prinds Frederik af Hessen et Beviis paa sin An telse og Velvillie, vilde imødesende Samme et storherreligt Dampskib, der skulde føre Hs. Durchlauchtighed gjennem Strædet til Constantinopel, og paa hvilket Høisamme kunde modtage saa mange Personer af Fregattens Besætning, som han behagede.
Den Nord-Cimbriske Tilskuer, 1842-07-22
Jfølge Beretning fra Viborg skal Bruushaab have været assureret for 40,000 Rbd., hvorved Skaden ved Branden menes at været dækket. (Aalb. Av.)
Den Nord-Cimbriske Tilskuer, 1842-07-22
Udnævnelser. Under 7de d. M. har Hs. Majestæt allernaadigst beskikket Told- og Consumtionscasserer i Svendborg, Kammerjunker Major S. C. F. v. Krogh til Told og Consumtionscasserer i Odense. - Under 8de De er Tøihuusskriveren ved Laboratorie=Etaten i Kbhvn.,
Den Nord-Cimbriske Tilskuer, 1842-07-22
Lieutenant v. Eigtved, allernaadigst meddeelt Premierlieutenants Characteer. - Under f. D. er den fra 1ste dennes fra det kgl. Jngenieurcorps i Naade dimitterede Dessinateur Meinung allern, udnævnt til virkelig Krigsassessor. - Under f. D. er den fra 1ste de, i Naade entledigede Regimentsqvarteermester og Auditeur ved forrige slesv. Curasseerregiment, Overanditeur Petersen, allerne tillagt Rang med Nr. 5 i 5te Classe af Rangforordningen af 14de October 1746.
Den Nord-Cimbriske Tilskuer, 1842-07-22
Under f. D. er Premierlieutenant i 1ste Liniebataillon, v. Hueberg, allern, udnævnt til Forstander og første Lærer ved den i Kbhvn, værende store Underviisningsanstalt for Underofficerer pp., og som Følge heraf sat a la suite i Jnfanteriet med Extragage. Under f. D. ere Underlægerne Halling ved 1ste og Mohr ved 17de Liniebataillon meddeelt allerhøieste Tilladelse til at bytte Plads. - Under f. D. ere Candidati med. & chir From og Witt allernaad, udnævnte til Underlæger resp. ved 2det Artilleri-Regim. og 16de Liniebataillon. – Hs. Maist. har under 12 Juli d. A. allernaadigst udnævnt Lodsformand ved Løgstøers Lodser, Jens Christensen til Dannebrogsmand.
Den Nord-Cimbriske Tilskuer, 1842-07-22
(Hamborg Cours var den 15de Juli paa London 13 R. 8 s. pr. L. Sterl. og paa Kjøbenhavn for 100 1 Banco 200. Hamb. Courant 25 pro C. dansk grov Cour. 25 og Schillinge 26 a 26 pro Cent. slettere end Banco Ls. - . Fr. d. 11 28 s.)
Den Nord-Cimbriske Tilskuer, 1842-07-22
Kjøbenhavns Børs den 19de Juli 1842. Corus. Hamb. 2 M. - a vista 199 1/2; Species 200 solgtes til - 8 -s; B neo-Disconto 4 pCt. norske Speciessedler pr. 100 Specier a - - i Sedler; svenske Sedler pr. 1 Rigsgjæld – a Rbs Tegn; 4 pCt. kongelige Obligationer (uder Renter) - a - . Sedler; Nationalb.-Obligationer (af Laanet 4de Febr. 1829 - 4 - r. S.
Den Nord-Cimbriske Tilskuer, 1842-07-22
Kjøbenhavns Havnepriser den 16de Juli 1842. Hvede, Sjællandsk 6 - 3 - sk. a 8 sk. Ditto, Holsteensk 9 Aars Rug fra Provinds. 5 - 2 s. - s. a 5 5 - Byg, tradet . 4 a 4 sk. Ditto, sexradet . . - - sa - - - sk. Havre . . . 3 132 sk. Ærter . . . 5 - - 8 a 6 Hest (Forlangt Jndrykkelse.
Den Nord-Cimbriske Tilskuer, 1842-07-22
J Hempels Avis findes følgende indført under Forlangt Jndrykkelse: Har Lovgivningen ingen Bestemmelse for, hvorlænge der maae ringes ved Liigbegjenvelser, J Dag har man fra en vis Kirke her i Odense uafbrudt ladet Klokkerne lyde i 2 1/4 Time, skriver to Timer og et Qvarteer, naturligviis til stor Besvær for de Nærboende ialmindelighed, og for de Syge i Særdeleshed. Er en saadan Ringen med Klokkerne tilladelig? Det er vist nok ikke allene i Odense, men i flere Stæder, ogsaa Thisted, at man med Rette beklager sig over denne gamle papistiske Skik Troer den Efterladte at vise den Afdøde nogen Ære, ved at lade ringe med Klokkerne; saa vil det dog formodentlig være ligegyldigt, om det skeer i 1/2 Time, eller over 2 Timer, hvilket undertiden har været Tilfældet. Naar Vedkommende ville betænke hvilken Marter Klokkernes Ringen mangen Gang er for den Syge, og Lidende, da ville han mangen Gang indskrænke en Skik, der for alle er ubehagelig, og i ingen Henseende hverken gavner den Døde, eller Efterlevende. Paa flere Steder er det derfor bleven Skik, at der kun ringes medens Liigfølget begive sig fra Sørgehuset til Graven og tilbage, og det var at ønske, at denne Skik ogsaa her maatte blive indført hos Alle!! Thisted den 21de Juli 1842. En Borger.